sukhrobnurali/uzbek-legal-corpus huggingface dataset:
Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab yuridik shaxslardan olinadigan foyda soligʻi boʻyicha soliq imtiyozlarini qoʻllash tartibi toʻgʻrisidagi nizomga oʻzgartirishlar kiritish haqida
(resolution, 2022-05-10)

Oʻzbekiston Respublikasi Prezidentining 2017-yil 29-dekabrdagi PQ-3454-son “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi, Markaziy banki Boshqaruvi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Markaziy banki Boshqaruvi va Davlat soliq qoʻmitasining 2015-yil 14-sentabrdagi 79, 336-V, 2015-29-son qarori (roʻyxat raqami 2716, 2015-yil 29-sentabr) (Oʻzbekiston Respublikasi qonun hujjatlari toʻplami, 2015-y., 39-son, 513-modda) bilan tasdiqlangan Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab yuridik shaxslardan olinadigan foyda soligʻi boʻyicha soliq imtiyozlarini qoʻllash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-banddan “hamda obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin. 2. 2-ilovada: 100 va 110-satrlar quyidagi tahrirda bayon etilsin: “ IV. Yuridik shaxslardan olinadigan foyda soligʻining belgilangan stavkasi, % 100 22 V. Tuzatilgan soliq stavkasi, % 110 17,6 ”; 2-band quyidagi tahrirda bayon etilsin: “2. Yuridik shaxslardan olinadigan foyda soligʻining amaldagi stavkasida 22 foiz va kredit portfeli tarkibida uzoq muddatli investitsiyaviy moliyalash ulushi sharoitida tuzatilgan soliq stavkasi 17,6 foizni (22 × 80%) tashkil etadi.”.
Davlat maktabgacha taʼlim tizimi xodimlari mehnatiga haq toʻlash va ularni moddiy ragʻbatlantirish tartibi toʻgʻrisidagi nizomga oʻzgartirishlar kiritish toʻgʻrisida (Oʻzbekiston Respublikasi Prezidentining “Davlat maktabgacha taʼlim muassasalari xodimlarining ayrim toifalari mehnatiga haq toʻlashni takomillashtirish chora-tadbirlari toʻgʻisida” 2018-yil 28-fevraldagi PQ-3571-son qarori)
(resolution, 2020-03-10)

Oʻzbekiston Respublikasi Prezidentining “Davlat maktabgacha taʼlim muassasalari xodimlarining ayrim toifalari mehnatiga haq toʻlashni takomillashtirish chora-tadbirlari toʻgʻrisida” 2018-yil 28-fevraldagi PQ-3571-son qarori ijrosini taʼminlash, shuningdek, davlat maktabgacha taʼlim muassasalari xodimlarini ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2018-yil 5-yanvardagi 10-son qarori bilan tasdiqlangan Davlat maktabgacha taʼlim tizimi xodimlari mehnatiga haq toʻlash va ularni moddiy ragʻbatlantirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari Q.V. Akmalov va Maktabgacha taʼlim vaziri A.V. Shin zimmasiga yuklansin. 1. 9-band quyidagi tahrirda bayon qilinsin: “9. Jismoniy yoki psixik rivojlanishida nuqsoni boʻlgan bolalar uchun ixtisoslashtirilgan davlat maktabgacha taʼlim muassasalari rahbar, pedagog va tibbiyot xodimlarining lavozim maoshlari va bazaviy tarif stavkalariga 100 foiz miqdorida, tarbiyachi yordamchilariga esa 50 foiz miqdorida qoʻshimcha toʻlov toʻlanadi.”
Oʻzbekiston Respublikasi Vazirlar Mahkamasining “Oʻzbekistonda teatr va musiqa sanʼatini yanada rivojlantirishni qoʻllab-quvvatlash va ragʻbatlantirish chora-tadbirlari toʻgʻrisida”gi Farmonni amalga oshirish masalalari haqida” 1995-yil 28-oktabrdagi 415-son qaroriga qoʻshimcha kiritish toʻgʻrisida (Oʻzbekiston Respublikasi Prezidentining “Oʻzbek milliy maqom sanʼatini yanada rivojlantirish chora-tadbirlari toʻgʻrisida” 2017-yil 17-noyabrdagi PQ-3391-son qarori)
(decree, 2018-03-06)

Oʻzbekiston Respublikasi Prezidentining “Oʻzbek milliy maqom sanʼatini yanada rivojlantirish chora-tadbirlari toʻgʻrisida” 2017-yil 17-noyabrdagi PQ-3391-son qaroriga muvofiq Vazirlar Mahkamasi qaror qiladi: 1.Oʻzbekiston Respublikasi Vazirlar Mahkamasining “Oʻzbekistonda teatr va musiqa sanʼatini yanada rivojlantirishni qoʻllab-quvvatlash va ragʻbatlantirish chora-tadbirlari toʻgʻrisida”gi Farmonni amalga oshirish masalalari haqida” 1995-yil 28-oktabrdagi 415-son qaroriga 1-ilovaning “Toshkent shahri” kichik boʻlimiga “Oʻzbek milliy maqom sanʼati markazi” soʻzlari qoʻshilsin. 2. Vazirliklar va idoralar oʻzlari qabul qilgan qarorlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Madaniyat vaziri B.S. Sayfullayev zimmasiga va Oʻzbekiston Respublikasi Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin.
Oʻzbekiston Respublikasi Prezidentining ayrim hujjatlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Biznesning qonuniy manfaatlari davlat tomonidan muhofaza qilinishi va tadbirkorlik faoliyatini yanada rivojlantirish tizimini tubdan takomillashtirishga doir chora-tadbirlar toʻgʻrisida” 2017-yil 19-iyundagi PF-5087-sonli va Oʻzbekiston Respublikasi Prezidentining “Hunarmandchilikni yanada rivojlantirish va hunarmandlarni har tomonlama qoʻllab-quvvatlash chora-tadbirlari toʻgʻrisida” 2017-yil 17-noyabrdagi PF-5242-sonli Farmonlari)
(decree, 2018-03-06)

Oʻzbekiston Respublikasi Prezidentining “Biznesning qonuniy manfaatlari davlat tomonidan muhofaza qilinishi va tadbirkorlik faoliyatini yanada rivojlantirish tizimini tubdan takomillashtirishga doir chora-tadbirlar toʻgʻrisida” 2017-yil 19-iyundagi PF-5087-sonli va Oʻzbekiston Respublikasi Prezidentining “Hunarmandchilikni yanada rivojlantirish va hunarmandlarni har tomonlama qoʻllab-quvvatlash chora-tadbirlari toʻgʻrisida” 2017-yil 17-noyabrdagi PF-5242-sonli Farmonlariga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar va qoʻshimcha kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining “Oʻzbekiston Savdo-sanoat palatasini tashkil etish toʻgʻrisida” 2004-yil 7-iyuldagi PF-3453-sonli Farmonining 2-bandi oʻz kuchini yoʻqotgan deb hisoblansin. 2. Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qarori 37-ilovasining 19-bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining “Pul muomalasini yanada takomillashtirish va bank plastik kartochkalaridan foydalangan holda hisob-kitoblarni rivojlantirish chora-tadbirlari toʻgʻrisida” 2017-yil 15-fevraldagi PQ-2777-sonli qarorining 1-bandi quyidagi mazmundagi xatboshi bilan toʻldirilsin: “Shu bilan birga, doimiy savdo joylariga ega boʻlmagan va vaqtinchalik joylarda savdo qiluvchi hunarmandlar tomonidan kassa apparatlari va savdo terminallaridan foydalanish, shuningdek, savdodan tushgan naqd pul tushumini tijorat banklariga inkassatsiya qilish ixtiyoriy tartibda amalga oshiriladi”.
Xalqaro shartnomani tasdiqlash toʻgʻrisida
(resolution, 2018-03-05)

1. Oʻzbekiston Respublikasi bilan Belarusiya Respublikasi oʻrtasida maxfiy maʼlumotlarni oʻzaro himoya qilish toʻgʻrisida 2018-yil 23-fevral kuni Minsk shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi Milliy xavfsizlik xizmati raisi I.B. Abdullayev zimmasiga yuklansin.
Oʻzbekiston Respublikasi hududi orqali tranzitni amalga oshirish jarayonlarini yanada soddalashtirish chora-tadbirlari toʻgʻrisida
(decree, 2018-03-01)

Respublikaning tranzit salohiyatini rivojlantirishni ragʻbatlantirish, ishonchli tranzit transport yoʻllarini shakllantirish, Oʻzbekiston Respublikasi hududi orqali tranzitni amalga oshirish jarayonlarini soddalashtirish maqsadida: 1. 2018-yilning 1-martidan boshlab avtomobil va temir yoʻl transporti orqali alkogol va tamaki mahsulotlarini Oʻzbekiston Respublikasi hududi orqali tranzit yoʻli bilan olib oʻtish uchun Oʻzbekiston Respublikasi Vazirlar Mahkamasi ruxsatnomasini berish tartibi shuningdek, alkogol va tamaki mahsulotlarini avtomobil va temir yoʻl transporti orqali tranzit olib oʻtishda Oʻzbekiston Respublikasi bojxona organlari depozit hisobraqamiga yuk tashuvchi tomonidan bojxona toʻlovlari toʻlanganining pullik taʼminoti summasini kiritish tartibi bekor qilinsin. 2. Oʻzbekiston Respublikasi Prezidentining ayrim hujjatlari ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Oʻzbekiston Respublikasi Bosh vazirining oʻrinbosari — Oʻzbekiston Respublikasi moliya vaziri J.A. Koʻchkorov va Oʻzbekiston Respublikasi Bojxona qoʻmitasi raisi M.B. Azimov zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasi Prezidentining baʼzi hujjatlariga oʻzgartishlar kiritish toʻgʻrisida” 2012-yil 30-dekabrdagi PF-4494-sonli Farmoni ilovasining 5-bandi. 2. Oʻzbekiston Respublikasi Prezidentining “Aksiz soligʻiga tortiladigan ayrim turdagi tovarlarning Oʻzbekiston Respublikasi hududi orqali tranzit yoʻli bilan olib oʻtilishini yanada tartibga solish chora-tadbirlari toʻgʻrisida” 2007-yil 4-oktabrdagi PQ-703-sonli qarori.
Zargarlik sanoatini rivojlantirishni davlat tomonidan qoʻllab-quvvatlashga doir qoʻshimcha chora-tadbirlar toʻgʻrisida
(resolution, 2018-03-01)

Oʻzbekiston Respublikasi Prezidentining “2018 — 2020-yillarda Oʻzbekiston Respublikasi zargarlik sanoatini yanada rivojlantirish chora-tadbirlari toʻgʻrisida” 2017-yil 15-noyabrdagi PQ-3388-sonli qaroriga muvofiq zargarlik hunarmandchiligini rivojlantirish, milliy anʼanalarni inobatga olgan holda zargarlik buyumlari turlarini ishlab chiqarishni kengaytirish, qimmatbaho metallar va toshlar muomalasi sohasiga oid qonun hujjatlarini takomillashtirish, mahalliy zargarlik mahsulotlarining ichki va tashqi bozorda xaridorgirligi va raqobatbardoshligini oshirish maqsadida: 1. Oʻzbekiston Respublikasi Prezidentining “2018 — 2020-yillarda Oʻzbekiston Respublikasi zargarlik sanoatini yanada rivojlantirish chora-tadbirlari toʻgʻrisida” 2017-yil 15-noyabrdagi PQ-3388-sonli qaroriga asosan yakka tartibdagi tadbirkorlar ixtiyoriy ravishda yagona tashkilotda birlashish yoʻli bilan “Oʻzbekzargarsanoati” uyushmasida ishtirok etishi mumkinligi maʼlumot uchun qabul qilinsin. 2. “Oʻzbekzargarsanoati” uyushmasiga kiradigan yuridik shaxslar, shuningdek, ixtiyoriy ravishda yagona tashkilotda birlashish yoʻli bilan “Oʻzbekzargarsanoati” uyushmasida belgilangan tartibda ishtirok etuvchi yakka tartibdagi tadbirkorlar oʻz zargarlik mahsulotlarini, shu jumladan qayta ishlashga berilgan xom ashyodan tayyorlangan zargarlik mahsulotlarini ishlab chiqarish va sotishda aksiz soligʻi, qoʻshilgan qiymat soligʻi, daromad soligʻi, mulk soligʻi, yer soligʻi, davlat maqsadli jamgʻarmalari va budjetdan tashqari jamgʻarmalarga majburiy ajratmalar (yagona ijtimoiy toʻlov bundan mustasno) toʻlashdan 2022-yilning 1-yanvarigacha ozod etilsin. 3. Oʻzbekiston Respublikasi Prezidentining “Zargarlik sanoatini davlat tomonidan qoʻllab-quvvatlash chora-tadbirlari toʻgʻrisida” 2017-yil 10-avgustdagi PQ-3199-son qarori 9-bandining uchinchi xatboshidagi “boʻshagan mablagʻlarni ishlab chiqarishni rekonstruksiya va modernizatsiya qilishga, shuningdek, aylanma mablagʻlarni toʻldirishga maqsadli yoʻnaltirilsin” soʻzlari chiqarib tashlansin. 5. Oʻzbekiston Respublikasi Markaziy banki, Moliya vazirligi, Iqtisodiyot vazirligi, Adliya vazirligi manfaatdor vazirlik va idoralar bilan birgalikda xalqaro ijobiy tajribani tahlil qilish asosida Oʻzbekiston Respublikasining “Qimmatbaho metallar va qimmatbaho toshlar muomalasi toʻgʻrisida”gi qonuni loyihasini uch oy muddatda ishlab chiqsin va Vazirlar Mahkamasiga belgilangan tartibda kiritsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin.
Toshkent shahridagi “Navroʻz” bogʻini barpo etish loyihasini yanada rivojlantirish chora-tadbirlari toʻgʻrisida
(resolution, 2018-03-01)

Toshkent shahrida “Navroʻz” bogʻini oʻz vaqtida barpo etishni amalga oshirish, shuningdek, bogʻ hududida Anxor daryosi ustidan oʻtadigan vant piyodalar koʻprigini oʻz vaqtida qurish boʻyicha ishlarni bajarish maqsadida: 1. Maʼlumot uchun kabul kilinsinki: Oʻzbekiston Respublikasi Prezidentining “Toshkent shahrida “Navroʻz” bogʻini barpo etish” loyihasini amalga oshirishga doir chora-tadbirlar toʻgʻrisida” 2017-yil 7-avgustdagi PQ-3174-sonli qaroriga muvofiq; “General Aviation Fuel Supplies” XK MCHJ tomonidan Anxor daryosi ustidan oʻtadigan vant piyodalar koʻprigini oʻz mablaglari hisobidan qurish va uni keyinchalik “Navroʻz bogʻi” MCHJga mulk sifatida begʻaraz topshirish toʻgʻrisidagi taklifi kelib tushdi. 2. “Toshkent shahrida “Navroʻz” bogʻini barpo etish” loyihasini amalga oshirish doirasida piyoda koʻprigini qurish boʻyicha bosh buyurtmachi, buyurtmachi va bosh pudratchi tashkilotlari hamda bosh loyihalashtirish tashkilotlari tomonidan, shu jumladan, “vaktincha olib kirish” rejimida olib kiriladigan, belgilangan tartibda tasdiqlanadigan roʻyxatlar boʻyicha respublikada ishlab chiqarilmaydigan maxsus transport vositalari va yoʻl qurilishi texnikasi, mashina va mexanizmlar, uskunalar hamda materiallar, metal prokati, ehtiyot qismlar, butlovchi buyumlar va uzellar, texnologik hujjatlar, osnastka 2020-yilning 1-yanvariga qadar bojxona toʻlovlaridan (bojxona yigʻimlaridan tashqari) ozod etilsin. 3. Oʻzbekiston Respublikasi Prezidentining “Toshkent shahrida “Navroʻz” bogʻini barpo etish” loyihasini amalga oshirishga doir chora-tadbirlar toʻgʻrisida” 2017-yil 7-avgustdagi PQ-3174-sonli qaroriga ilovaga muvofiq oʻzgartish va qoʻshimchalar kiritilsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi O.J. Ramatov va Toshkent shahri hokimi R.J. Usmonov zimmasiga yuklansin. 1. Oʻzbekiston Respublikasi Prezidentining “Toshkent shahrida “Navroʻz” bogʻini barpo etish” loyihasini amalga oshirishga doir chora-tadbirlar toʻgʻrisida” 2017-yil 7-avgustdagi PQ-3174-sonli qarori: a) 6-bandining ikkinchi xatboshidagi “belgilangan tartibda” soʻzlaridan keyin “, piyodalar koʻprigini qurish boʻyicha buyurtmachi etib — “General Aviation Fuel Supplies” XK MCHJ” soʻzlari qoʻshilsin; b) 7-bandning: birinchi xatboshidagi “Oʻzbekiston temir yoʻllari” AJ va “Navroʻz bogʻi” MCHJ” soʻzlaridan keyin “va “General Aviation Fuel Supplies” XK MCHJ” soʻzlari koʻshilsin; ikkinchi xatboshidagi “Navroʻz bogʻi” soʻzlaridan keyin “va qurilayotgan “Navroʻz” bogʻi” hududidagi piyodalar koʻprigi” soʻzlari koʻshilsin;
Oʻzbekiston Respublikasi Mulkni baholash milliy standarti (8-son MBMS) “Xususiylashtirish maqsadida mulk qiymatini baholash”ning 52-bandiga oʻzgartirishlar kiritish haqida
(resolution, 2020-09-05)

Oʻzbekiston Respublikasining 2017-yil 29-dekabrdagi OʻRQ-454-son “Soliq va budjet siyosatining 2018-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2009-yil 6-oktabrdagi 01/19-18/20-son qarori (roʻyxat raqami 2025, 2009-yil 28-oktabr) (Oʻzbekiston Respublikasi qonun hujjatlari toʻplami, 2009-y., 44-son, 474-modda) bilan tasdiqlangan Oʻzbekiston Respublikasi Mulkni baholash milliy standarti (8-son MBMS) “Xususiylashtirish maqsadida mulk qiymatini baholash”ning 52-bandiga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. “b” kichik bandning sakkizinchi xatboshisi quyidagi tahrirda bayon etilsin: “Agar yangi aniqlangan obyektlar va balans qiymatiga ega boʻlmagan obyektlar baholanishi lozim boʻlsa, eskirish miqdori baholovchi tomonidan ekspertiza asosida baholash sanasidagi haqiqiy holatidan kelib chiqib belgilanadi;”. 2. “j” kichik bandning toʻrtinchi va beshinchi xatboshilari quyidagi tahrirda bayon etilsin: “agar ular buxgalteriya hisobining milliy standartlari bilan belgilangan aktivlar va majburiyatlarni tan olish mezonlariga javob bermasa, ularning qiymati toʻlanadigan foyda soligʻi (muddati kechiktirilgan daromad uchun) yoki mazkur soliqdan tejalgan summa (muddati kechiktirilgan xarajatlar uchun) boʻyicha hisoblanadi. Toʻlanadigan soliq summasi yoki uning tejash summasi ushbu soliqning amaldagi stavkasini muddati kechiktirilgan xarajatlar va daromadlarning balans qiymatiga koʻpaytirish yoʻli bilan hisoblanadi;”.
“Transyoʻlqurilish” kompaniyasi bajargan mexanizatsiyalashgan ishlar uchun pudratchi tashkilotlar tomonidan toʻlovlarni amalga oshirish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-03-01)

Oʻzbekiston Respublikasi Prezidentining 2017-yil 14-fevraldagi PQ-2776-son “Oʻzbekiston Respublikasi Avtomobil yoʻllari davlat qoʻmitasi va Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi faoliyatlarini tashkil etish toʻgʻrisida”gi qaroriga muvofiq Oʻzbekiston Respublikasi Moliya vazirligi, Davlat arxitektura va qurilish qoʻmitasi hamda Avtomobil yoʻllari davlat qoʻmitasi qaror qiladi: 1. Oʻzbekiston Respublikasi Moliya vazirligi, Davlat arxitektura va qurilish qoʻmitasi hamda “Oʻzavtoyoʻl” davlat-aksiyadorlik kompaniyasining 2008-yil 4-apreldagi 33, 5, 1-mh-son “Transyoʻlqurilish” kompaniyasi bajargan mexanizatsiyalashgan ishlar uchun pudratchi tashkilotlar tomonidan toʻlovlarni amalga oshirish tartibi toʻgʻrisidagi nizomni tasdiqlash haqida”gi qarori (roʻyxat raqami 1797, 2008-yil 22-aprel) (Oʻzbekiston Respublikasi qonun hujjatlari toʻplami, 2008-y., 17-son, 139-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Yoʻl harakati qoidalarining buzilishiga doir maʼmuriy ishlarni koʻrib chiqish tartibi toʻgʻrisidagi yoʻriqnomaga qoʻshimcha va oʻzgartirish kiritish haqida
(order, 2018-03-01)

Oʻzbekiston Respublikasining 2018-yil 9-yanvardagi OʻRQ-459-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston Respublikasi Ichki ishlar vazirining 2011-yil 31-maydagi 68-son buyrugʻi (roʻyxat raqami 2240, 2011-yil 5-iyul) (Oʻzbekiston Respublikasi qonun hujjatlari toʻplami, 2011-y., 27-son, 286-modda) bilan tasdiqlangan Yoʻl harakati qoidalarining buzilishiga doir maʼmuriy ishlarni koʻrib chiqish tartibi toʻgʻrisidagi yoʻriqnomaga ilovaga muvofiq qoʻshimcha va oʻzgartirish kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Quyidagi mazmundagi oltinchi xatboshi bilan toʻldirilsin: “shaxs harakatni jismoniy yoki ruhiy majburlash yoxud qoʻrqitish natijasida qilgan boʻlsa;”; oltinchi — oʻn birinchi xatboshilar tegishlicha yettinchi — oʻn ikkinchi xatboshilar deb hisoblansin. 2. Oʻn ikkinchi xatboshidagi “7.1” raqami “25”raqami bilan almashtirilsin.
“Telekommunikatsiya xizmatlaridan olinadigan daromadlarni shakllantirish va taqsimlash va ularni “Oʻzbektelekom” aksiyadorlik kompaniyasining buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2020-11-30)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq Oʻzbekiston Respublikasi Moliya vazirligi, Davlat soliq qoʻmitasi va Axborot texnologiyalari va kommunikatsiyalarini rivojlantirish vazirligi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Oʻzbekiston aloqa va axborotlashtirish agentligining 2011-yil 19-avgustdagi 55, 2011-28, 04-8/3508-son “Telekommunikatsiya xizmatlaridan olinadigan daromadlarni shakllantirish va taqsimlash va ularni “Oʻzbektelekom” aksiyadorlik kompaniyasining buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2268, 2011-yil 27-sentabr) (Oʻzbekiston Respublikasi qonun hujjatlari toʻplami, 2011-y., 39-son, 406-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qaror muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi va “Telekommunikatsiyalar toʻgʻrisida”gi qonunlariga muvofiq Oʻzbekiston Respublikasi Moliya vazirligi, Davlat soliq qoʻmitasi va Oʻzbekiston aloqa va axborotlashtirish agentligi qaror qiladi:”. 2. Nizom muqaddimasi quyidagi tahrirda bayon etilsin: “Mazkur Nizom Oʻzbekiston Respublikasi “Buxgalteriya hisobi toʻgʻrisida”gi va “Telekommunikatsiyalar toʻgʻrisida”gi qonunlari, Oʻzbekiston Respublikasi Vazirlar Mahkamasining 2000-yil 30-iyundagi 253-son “Oʻzbektelekom” aksiyadorlik kompaniyasi faoliyatini tashkil etish masalalari toʻgʻrisida”gi va 2001-yil 27-dekabrdagi 488-son “Oʻzbektelekom” aksiyadorlik kompaniyasini xususiylashtirishga tayyorlash chora-tadbirlari toʻgʻrisida”gi qarorlariga muvofiq telekommunikatsiya xizmatlaridan olinadigan daromadlarni shakllantirish va taqsimlash hamda ularni “Oʻzbektelekom” aksiyadorlik kompaniyasining (keyingi oʻrinlarda “Oʻzbektelekom” AK deb yuritiladi) buxgalteriya hisobida aks ettirish tartibini belgilaydi.”. 3. Mazkur oʻzgartirishlar “Oʻzbektelekom” aksiyadorlik kompaniyasi bilan kelishilgan.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2018-03-01)

Idoraviy normativ-huquqiy hujjatni davlat reyestridan chiqarish boʻyicha 2018-yil 1-martdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga, Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. “Oʻzbekiston temir yoʻllari” aksiyadorlik jamiyatining 2018-yil 15-fevraldagi NZK/763-18-son Mahalliy yoʻlovchi tashish yoʻnalishidagi firma poyezdi haqida nizomni (roʻyxat raqami 55, 1994-yil 27-may) Idoraviy normativ- huquqiy hujjatlarning davlat reyestridan chiqarish masalasi yuzasidan xati maʼlumot uchun qabul qilinsin. 2. Mahalliy yoʻlovchi tashish yoʻnalishidagi firma poyezdi haqida nizom (roʻyxat raqami 55, 1994-yil 27-may) davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Huquqiy targʻibot va axborot boshqarmasi ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.